Diari Oficial de la Generalitat Valenciana


Sumari del DOGV 9756, del 30-12-2023 (2023/13575)

RESOLUCIÓ de 22 de desembre de 2023 de la Direcció General de Transports i Logística, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2024
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9756

Data del DOGV
:   30-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13967


Data del document
:   22-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * taxi

RESOLUCIÓ de 22 de desembre de 2023 de la Direcció General de Transports i Logística, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2024 [2023/13728]  
La Llei 13/2017, de 8 de novembre, de la Generalitat, del taxi de la Comunitat Valenciana establix, de manera específica, en l'article 15, la facultat de l'Administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de serveis de taxi en l'àrea de prestació conjunta de València, establix que mitjançant resolució de la persona titular de la direcció general competent en matèria de transport podrà ampliar-se o reduir-se el nombre d'hores de prestació del servei diari, així com modificar-se l'hora d'inici i finalització del servei, o les dues, a les quals es fa referència en l'apartat primer de l'article 2, que en l'actualitat fixa en 16 hores el límit màxim en cada jornada de dilluns a diumenge. Així mateix, l'article 4 regula la possibilitat de dictar instruccions mitjançant resolució adaptant el règim de descans a la demanda real.   
De conformitat amb la normativa anterior, s'establix la prestació del servei de taxi en dos descansos obligatoris setmanals; no obstant això, havent-se detectat una escassetat de demanda en determinades setmanes de l'any, s'ajusta la prestació del servei de taxi amb descansos addicionals a fi d'harmonitzar l'oferta i la demanda. La regulació de descansos obligatoris no eximix de l'obligació de la prestació del servei els dies habilitats a fer-ho per esta resolució.  
Tenint en compte la demanda existent en determinats períodes i amb la finalitat de donar una cobertura adequada del servei de taxi a la ciutadania, es considera necessari augmentar el nombre d'hores de prestació de servei diari a 18 i dotar de més presencialitat al servei de taxi en el període estival i durant la Setmana Santa i Pasqua.  
La falta d'oferta de taxis adaptats a persones amb mobilitat reduïda aconsella eximir del règim de descansos obligatoris i del límit d'hores de prestació de servei diari a les autoritzacions que tinguen adscrit un vehicle adaptat, a fi de facilitar l'accés al servei de taxi a este col·lectiu de persones. I s'establix l'obligació de garantir la prestació de tots els serveis si la petició de reserva es realitza almenys amb 24 hores d'antelació.  
Per tant, d'acord amb la normativa esmentada, i fent ús de les facultats atribuïdes en l'article 16 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, resolc:  
  
  
Primer. Prestació del servei de dilluns a divendres  
Totes les autoritzacions de taxi de l'àrea de prestació conjunta de València (APCV) hauran de prestar servei de dilluns a diumenge, amb un màxim de 18 hores en cada jornada, amb excepció dels dies de descans obligatori.  
A partir del moment en què faça efecte esta resolució, totes les llicències de l'àrea descansaran un dia de dilluns a divendres obligatòriament amb la distribució següent:  
  
Dia de la setmana Indicatiu Terminació de la llicència que descansa  
Dilluns B 2 i 3  
Dimarts C 4 i 5  
Dimecres D 6 i 7  
Dijous E 8 i 9  
Divendres A 0 i 1  
  
  
  
Segon. Prestació del servei durant els dissabtes i diumenges  
Durant els caps de setmana, cada una de les llicències de l'APCV descansarà un dissabte o un diumenge de cada setmana, alternativament, en funció de la numeració parella o imparella de la llicència alternativament, de la forma següent:  
- Quan el dissabte siga data parella, prestaran el servei els taxis amb número de llicència parell i descansaran la resta de vehicles.  
- Quan el dissabte siga data imparella, prestaran el servei els taxis amb número de llicència imparell i descansaran la resta de vehicles.  
- Els diumenges, caiguen en dia parell o imparell, descansaran els que hagen prestat servei el dissabte immediatament anterior i treballaran els que hagen descansat.  
No obstant això, i amb independència d'este sistema de descans general, els dissabtes (matinada del diumenge) des de les 20.00 hores fins a les 06.00 h es reforça el servei amb dues lletres d'acord amb el quadre següent:  
  
Dies Indicatiu  
Dissabte 6 de gener - diumenge 7 de gener A i B (imparells)  
Dissabte 13 de gener - diumenge 14 de gener A i B (parells)  
Dissabte 20 de gener - diumenge 21 de gener C i D (imparells)  
Dissabte 27 de gener - diumenge 28 de gener C i D (parells)  
Dissabte 3 de febrer - diumenge 4 de febrer E i A (parells)  
Dissabte 10 de febrer - diumenge 11 de febrer E i A (imparells)  
Dissabte 17 de febrer - diumenge 18 de febrer B i C (parells)  
Dissabte 24 de febrer - diumenge 25 de febrer B i C (imparells)  
Dissabte 2 de març - diumenge 3 de març D i E (imparells)  
Dissabte 23 de març - diumenge 24 de març D i E (parells)  
Dissabte 13 d'abril - diumenge 14 d'abril A i B (parells)  
Dissabte 20 d'abril - diumenge 21 d'abril A i B (imparells)  
Dissabte 27 d'abril - diumenge 28 d'abril C i D (parells)  
Dissabte 5 d'octubre - diumenge 6 d'octubre E i A (parells)  
Dissabte 12 d'octubre - diumenge 13 d'octubre C i D (imparells)  
Dissabte 19 d'octubre - diumenge 20 d'octubre B i C (parells)  
Dissabte 26 d'octubre - diumenge 27 d'octubre E i A (imparells)  
Dissabte 2 de novembre - diumenge 3 de novembre B i C (imparells)  
Dissabte 9 de novembre - diumenge 10 de novembre D i E (parells)  
Dissabte 23 de novembre - diumenge   
24 de novembre A i B (parells)  
Dissabte 30 de novembre- diumenge 1 de desembre D i E (imparells)  
Dissabte 7 de desembre - diumenge 8 de desembre C i D (parells)  
Dissabte 28 de desembre - diumenge 29 de desembre A i B (imparells)  
  
  
Tots els dissabtes (matinada del diumenge) de maig, juny, juliol i setembre de 20.00 a 6.00 hores (excepte el període estival regulat) s'allibera el servei per a totes les llicències.  
A més, tots els diumenges de l'any 2024 des de les 5.00 hores fins a les 7.00 hores i tots els dilluns de l'any des de les 4.00 fins a les 6.00 hores podran prestar servei totes les llicències.  
  
Tercer. Dia addicional de descans setmanal  
Cada setmana s'afegirà un dia setmanal de descans per a totes les autoritzacions del taxi, en els termes indicats en el quadre següent.  
  
De dimarts a divendres entre les 4.00 hores i les 6.00 hores podran treballar totes les autoritzacions quan tinguen descans addicional establit en el quadre superior, a fi de reforçar el servei. No obstant això, estes llicències hauran de respectar el descans que establix l'apartat primer.  
Els divendres des de les 20.00 hores i fins a les 6.00 hores del dissabte no s'aplicarà el dia de descans addicional. No obstant això, s'haurà de respectar el descans que establix l'apartat primer.  
  
Quart. Prestació del servei durant la Setmana Santa i Pasqua  
Durant el període del 30 de març al 7 d'abril, els dos inclosos, no serà aplicable el règim de descansos regulat en els apartats primer, segon i tercer d'esta resolució. El descans s'establirà de la manera següent:  
  
- Des del dia 30 de març fins a l'1 d'abril, els dos inclosos, descansaran les autoritzacions del número 2000 al 2999 (les dues incloses).  
- Des del dia 2 d'abril al 4 d'abril, els dos inclosos, descansaran les autoritzacions del número 0001 al 999 (les dues incloses).  
- Des del dia 5 d'abril al 7 d'abril, els dos inclosos, descansaran les autoritzacions del número 1000 fins al 1999 (les dues incloses).  
  
Cinqué. Prestació del servei durant el període estival  
Durant el període del 29 de juliol al 8 de setembre de 2024, els dos inclosos, no serà aplicable el règim de descansos regulat en l'apartat segon. No obstant això, sí que serà aplicable el règim de descansos que preveu l'apartat primer d'esta resolució. El descans s'establirà de la manera següent:  
- Des del dia 29 de juliol fins a l'11 d'agost, els dos inclosos, descansaran les autoritzacions del número 0001 al 999 (les dues incloses).  
- Des del dia 12 d'agost al 25 d'agost, els dos inclosos, descansaran les autoritzacions del número 1000 al 1999 (les dues incloses).  
- Des del dia 26 d'agost fins al 8 de setembre, els dos inclosos, descansaran les autoritzacions del número 2000 al 2999 (les dues incloses).  
  
El dia 12 d'agost (matinada del diumenge 11 al dilluns 12), el dia 26 d'agost (matinada del diumenge 25 al dilluns 26) i el dia 9 de setembre (matinada del diumenge 8 al dilluns 9) entre les 0.00 hores i les 6.00 hores podran treballar totes les llicències.  
Sisé. Lliure prestació del servei en dies especials  
No obstant el que disposa la present resolució referent als descansos diaris, es permet la prestació del servei de taxi a totes les llicències, amb independència del descans setmanal que tinguen assignat, en les franges horàries dels següents dies de l'any 2024:  
  
Seté. Dies festius sotmesos a descans obligatori  
Totes i cada una de les llicències de l'àrea de prestació conjunta de València descansaran els festius de 2024 que s'indiquen a continuació, en funció de la numeració parella o imparella de la llicència:  
  
Data Descans setmanal Hauran de descansar  
Dilluns, 22 de gener Llicències 2 i 3 Parelles  
Dimecres, 1 de maig Llicències 6 i 7 Imparelles  
Dimecres, 9 octubre Parelles  
Dimecres 25 de desembre: Imparelles  
  
  
  
Este descans és addicional al descans setmanal per als dies 22 de gener i l'1 de maig assenyalat en l'apartat primer d'esta resolució, però deixarà sense efecte el descans addicional regulat en l'apartat tercer.  
  
Els dies 9 d'octubre i 25 de desembre quedarà sense efecte el descans que establix l'apartat primer.  
  
Huité. Excepcionalitat per als serveis a persones amb mobilitat reduïda  
Les llicències de taxi de l'àrea de prestació conjunta de València que tinguen adscrit un vehicle adaptat queden exceptuades del règim de descansos obligatoris i del límit d'hores de prestació de servei diari, en el període regulat en esta resolució.  
La prestació d'este tipus de serveis s'haurà d'identificar per mitjà del distintiu que acompanya com a annex esta resolució, que es col·locarà en el davantal de manera que siga visible des de l'exterior del vehicle.  
La prestació del servei a persones amb mobilitat reduïda tindrà preferència, tot i que no tindrà este ús exclusiu. Esta prestació haurà de ser garantida pels prestadors del servei durant les vint-i-quatre hores del dia.  
Per a acollir-se a esta excepcionalitat, serà obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica per mitjà de vehicles adaptats, en els quals es garantisca que estos vehicles presten servei prioritari a persones amb mobilitat reduïda.  
Els centres de distribució de taxis, radioemissores o entitats de contractació per mitjans telemàtics als quals estiguen adscrits els taxis amb vehicle adaptat estaran obligats a donar servei de contractació telefònica o telemàtica qualsevol dia i qualsevol franja horària en la qual estos taxis estiguen prestant servei i s'haurà de garantir la prestació de servei adaptat si la petició de reserva es realitza almenys amb 24 hores d'antelació. L'Administració controlarà el grau de compliment d'estes obligacions i adoptarà les mesures que considere oportunes en cas d'incompliment, incloent-hi, si és el cas, la imposició de les sancions que corresponguen.  
  
Nové. Efectes  
La present resolució tindrà efecte a partir del dilluns 1 de gener de 2024, i deixa sense efectes la Resolució de 24 de març de 2023, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2023, i s'aprova el calendari dels dies festius.  
  
  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Infraestructures i Transports en el termini d'un mes, a comptar de l'endemà de la seua publicació en el Diari Oficial de la Generalitat Valenciana, d'acord amb el que establixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 22 de desembre de 2023.- El director general de Transports i Logística: Manuel Ríos Pérez.